

### **REPUBLIKA HRVATSKA**

VARAŽDINSKA ŽUPANIJA

**GRAD LEPOGLAVA**

Antuna Mihanovića 12

42250 Lepoglava

tel. 042 770 411, fax 042 770 419

email : lepoglava@lepoglava.hr

Gradonačelnik

Klasa: 2363-11/22-01/2

Urbroj: 2186-9-01-22-2

Lepoglava, 15.06.2022. godine

Temeljem odredbe članka 4. Odluke o određivanju poslova prijevoza pokojnika koji se financiraju iz Proračuna Grada Lepoglave („Službeni vjesnik Varaždinske županije“ broj 23/16) i članka 38. Statuta Grada Lepoglave („Službeni vjesnik Varaždinske županije“ broj 64/20 i 18/21), gradonačelnik Grada Lepoglave raspisuje

**JAVNI NATJEČAJ**

za povjeravanje obavljanja poslova prijevoza pokojnika koji se

financiraju iz proračuna Grada Lepoglave

**I. PREDMET JAVNOG NATJEČAJA**

Predmet Javnog natječaja je povjeravanje obavljanja poslova prijevoza pokojnika koji se financiraju iz proračuna Grada Lepoglave, a koji podrazumijevaju preuzimanje i prijevoz umrle osobe ili posmrtnih ostataka od mjesta smrti na području Grada Lepoglave do nadležne patologije ili sudske medicine, za koje nije moguće utvrditi uzrok smrti bez obdukcije.

**II. UVJETI I DOKAZI SPOSOBNOSTI**

Sastavni dio ponude je Obrazac ponude i Cjenik koji je sastavni dio natječajne dokumentacije.

Za utvrđivanje sposobnosti za obavljanje poslova prijevoza pokojnika ponuditelj dostavlja sljedeću dokumentaciju (ne stariju od 30 dana od dana objave natječaja):

* izvadak iz odgovarajućeg registra za obavljanje pogrebničke djelatnosti – ponuditelj dokazuje da je upisan u odgovarajući registar za obavljanje pogrebničke djelatnosti;
* presliku rješenja o ispunjavanju uvjeta za obavljanje pogrebničke djelatnosti - ponuditelj dokazuje da ispunjava uvjete za obavljanje pogrebničke djelatnosti,
* izjavu o ispunjavanju kadrovskih i tehničkih uvjeta u kojoj se pojedinačno navode kadrovski i tehnički kapaciteti kojima ponuditelj raspolaže – kojom se dokazuje da je ponuditelj kadrovski i tehnički ekipiran na način da pozive ovlaštenih osoba (policijskih ili pravosudnih tijela) može primati tijekom 24 sata svakog dana,
* presliku prometne dozvole pogrebnog vozila – kojom se dokazuje da ima na raspolaganju najmanje jedno pogrebno vozilo,
* potvrda Porezne uprave o stanju duga – kojom se dokazuje da je ponuditelj nema nepodmirenih dospjelih dugovanja,
* Potvrda Grada Lepoglave – kojom ponuditelj dokazuje da nema nepodmirenih dospjelih dugovanja prema Gradu Lepoglavi,
* uvjerenje o nekažnjavanju i uvjerenje o neizricanju prekršajnih kazni odgovorne osobe ponuditelja (fizička osoba, trgovac pojedinac, odgovorna osoba u pravnoj osobi) – kojom se dokazuju okolnosti propisane odredbom članka 13. Zakona o pogrebničkoj djelatnosti („Narodne novine“ broj 36/15 i 98/19).

**III. PODNOŠENJE PONUDA**

Ponuda se dostavlja u pisanom obliku u zatvorenoj omotnici s nazivom i adresom ponuditelja te naznakom

„NE OTVARAJ – NATJEČAJ ZA OBAVLJANJE POSLOVA PRIJEVOZA POKOJNIKA KOJI SE FINANCIRAJU IZ PRORAČUNA GRADA LEPOGLAVE“

te ostalim podacima sukladno natječaju, preporučenom poštom ili osobno u pisarnici Grada Lepoglave na adresu Grad Lepoglava, Antuna Mihanovića 12, 42250 Lepoglava.

Rok za dostavu ponuda, neovisno o načinu dostave, je 30.06.2022. godine (četvrtak) do 12,00 sati.

Ponuda koje nije podnijeta u roku neće se razmatrati.

Ponuda koja ne sadrži isprave navedene u točki II. ovog Javnog natječaja smatrati će se nepotpunom i neće se razmatrati.

Sastavni dio ponude je Obrazac ponude i Cjenik koji se mogu preuzeti na Internet stranici Grada Lepoglave [www.lepoglava.hr](http://www.lepoglava.hr)

**IV. KRITERIJ ZA ODABIR NAJPOVOLJNIJE PONUDE**

Najpovoljnijim ponuditeljem smatrati će se ponuditelj koji uz ispunjenje svih propisanih uvjeta i dostavu cjelokupne tražene dokumentacije, ponudi i ukupno najnižu cijenu.

**V. MJESTO I VRIJEME OTVARANJA PONUDE**

Otvaranje ponuda obaviti će se dana 30.06.2022. godine (četvrtak) u 12,00 sati u prostorijama Grada Lepoglave.

Odluku o izboru najpovoljnije ponude donosi gradonačelnik Grada Lepoglave. Protiv Odluke ne može se izjaviti žalba, ali se može pokrenuti upravni spor. Odluka o odabiru dostaviti će se svim ponuditeljima.

Na temelju Odluke o izboru s odabranim ponuditeljem sklopiti će se Ugovor o obavljanju poslova prijevoza pokojnika na vrijeme od 4 (četiri) godine.

**VI. OSTALI PODACI**

Svi ostali podaci mogu se dobiti na kontakt telefon: 042/770-411, mail: lepoglava@lepoglava.hr.

Grad Lepoglava zadržava pravo ne prihvaćanja niti jedne ponude po raspisanom Javnom natječaju i pri tome ne snosi nikakvu odgovornost prema ponuditeljima.

 **GRADONAČELNIK**

Marijan Škvarić, dipl.ing